wannaphong/clean_thaiwikipedia huggingface dataset:
# มัลแวร์ไบต์ (ซอฟต์แวร์)
มัลแวร์ไบต์  หรือชื่อเดิม มัลแวร์ไบต์ แอนติ-มัลแวร์ (อักษรย่อ: MBAM) เป็นซอฟต์แวร์แอนติมัลแวร์สำหรับไมโครซอฟท์ วินโดวส์, แมคโอเอส, แอนดรอยด์ และไอโอเอส ที่ค้นหาและกำจัดมัลแวร์ ซอฟต์แวร์นี้ผลิตโดยมัลแวร์ไบต์คอร์ปอเรชัน ซึ่งเปิดตัวครั้งแรกในเดือนมกราคม ค.ศ. 2006 โดยมีให้ในเแบบฟรี ซึ่งจะสแกนหาและกำจัดมัลแวร์เมื่อเริ่มต้นด้วยมือ และแบบที่ต้องจ่าย ซึ่งให้การสแกนตามกำหนดเวลาเพิ่มเติม, การป้องกันแบบเรียลไทม์ และตัวสแกนหน่วยความจำแบบแฟลช

 ภาพรวม 
มัลแวร์ไบต์ (เดิมชื่อมัลแวร์ไบต์ แอนติ-มัลแวร์) เป็นตัวสแกนที่สแกนและลบซอฟต์แวร์ที่เป็นอันตราย รวมถึงซอฟต์แวร์ป้องกันไวรัสปลอม, แอดแวร์ และสปายแวร์ ทั้งนี้ มัลแวร์ไบต์สแกนในโหมดแบบกลุ่มค่อนข้างมากกว่าการสแกนไฟล์ทั้งหมดที่เปิด ลดการสอดแทรกหากมีซอฟต์แวร์แอนติมัลแวร์อื่นยังทำงานบนคอมพิวเตอร์ตามความต้องการ.

มัลแวร์ไบต์มีให้บริการทั้งแบบฟรี และแบบชำระเงินพรีเมียม แบบฟรีสามารถเรียกใช้ด้วยมือโดยผู้ใช้เมื่อต้องการ ในขณะที่แบบที่ต้องจ่ายสามารถดำเนินการสแกนตามกำหนดเวลา, สแกนไฟล์โดยอัตโนมัติเมื่อเปิด, บล็อกเลขที่อยู่ไอพีของเว็บไซต์ที่เป็นอันตราย และสแกนเฉพาะบริการ, โปรแกรม และโปรแกรมขับอุปกรณ์ที่ใช้งานอยู่ในปัจจุบันเหล่านั้น

เมื่อวันที่ 8 ธันวาคม ค.ศ. 2016 มัลแวร์ไบต์อิงค์ได้เปิดตัวเวอร์ชัน 3.0 สู่สาธารณชนทั่วไป ซึ่งรวมถึงการป้องกันมัลแวร์, มัลแวร์เรียกค่าไถ่, เอกซ์ปลอยต์ และเว็บไซต์ที่เป็นอันตราย

 การตอบรับ 
 เพรสตัน แกรลลา จากนิตยสารพีซีเวิลด์ เขียนว่า "การใช้มัลแวร์ไบต์ แอนติ-มัลแวร์ นั้นเป็นเรื่องง่าย"
# การเลิกระบบฟิวดัลในประเทศฝรั่งเศส
หนึ่งในเหตุการณ์สำคัญของช่วงการปฏิวัติฝรั่งเศสคือ ราตรี 4 สิงหาคม  ซึ่งเป็นการเลิกระบบศักดินา ตลอดจนเลิกกฎเกณฑ์เก่า ระบบภาษี และอภิสิทธิ์ที่หลงเหลือจากยุคศักดินา สภาธรรมนูญแห่งชาติได้ประชุมกันในคืนวันที่ 4 สิงหาคม และประกาศว่า "สภาแห่งชาติจะล้มเลิกระบบศักดินาทั้งปวง"Stewart, p 107 for full text ซึ่งรวมถึงสิทธิถือครองที่ดินของฐานันดรที่สอง (พวกขุนนาง) และเครื่องทศางค์ที่สั่งสมโดยฐานันดรที่หนึ่ง (คณะสงฆ์คาทอลิก)Furet, 1989Markoff, ระบบการพิจารณาคดีแบบเก่าถูกระงับใช้ในคราวเดียวกัน และถูกยกเลิกที่สุดใน ค.ศ. 1790Paul R. Hanson, The A to Z of the French Revolution (2007) p 250-51 

เหตุการณ์
ภายหลังการทลายคุกบัสตีย์ในวันที่ 14 กรกฎาคม ค.ศ. 1789 เกิดความวุ่นวายปั่นป่วนไปทั่วกรุงปารีสและแถบชนบท พวกขุนนางถูกทำร้ายและคฤหาสน์ต่าง ๆ ของชนชั้นสูงถูกเผาทำลาย วิหารและปราสาทหลายแห่งถูกโจมตีและทำลายเช่นกัน กลายเป็นช่วงที่เรียกว่า ลากร็องด์เปอร์  หรือความกลัวครั้งใหญ่ สังคมอยู่ในภาวะหวาดผวาว่าใครจะเป็นเหยื่อรายต่อไป ผู้ก่อเหตุไม่ได้มีแต่เพียงพวกคนไร้บ้านและชาวนาชาวไร่ผู้หิวโหยเท่านั้น ยังมีพวกคนชนบทที่ถือโอกาสนี้เข้าร่วมผสมโรง

เหตุลากร็องด์เปอร์ทำให้รัฐบาลฝรั่งเศสตกอยู่ในภาวะเปราะบาง รัฐบาลขาดอำนาจในการตัดสินใจ การจลาจลที่ยืดเยื้อทำให้ต่างฝ่ายต่างวิตกว่าเหตุการณ์จะยิ่งบานปลายเกินกว่าจะควบคุม ซึ่งก็เป็นจริงดังว่า นับเป็นสภาวะที่ประเทศไม่เคยประสบพบมาก่อน

ปลายเดือนกรกฎาคม มีรายงานว่าชาวไร่ผู้ก่อจลาจลกำลังมุ่งหน้าเข้ากรุงปารีสจากทั่วทุกทิศของประเทศ สภาแห่งชาติจึงตัดสินใจที่จะปฏิรูปโครงสร้างทางสังคมเสียใหม่เพื่อหวังลดอุณหภูมิทางการเมืองและจะนำไปสู่การปรองดอง สภาแห่งชาติได้พิจารณาวาระนี้ในกลางดึกของวันที่ 4 สิงหาคม และในเช้าวันที่ 5 นั้นเองก็ประกาศว่าจะมีการล้มเลิกระบบศักดินาทั้งหมด รวมถึงเพิกถอนสิทธิพิเศษของคณะสงฆ์และขุนนาง กฤษฎีกานี้ตราขึ้นอย่างสมบูรณ์ในวันที่ 11 สิงหาคม
# เหตุระเบิดที่จังหวัดปัตตานี พ.ศ. 2560
เมื่อวันที่ 9 พฤษภาคม พ.ศ. 2560 มีการวางระเบิดสองครั้งที่บิ๊กซี ในจังหวัดปัตตานี ประเทศไทย มีรายงานผู้ได้รับบาดเจ็บที่ประมาณ 80 คน ซึ่งบางคนได้รับบาดเจ็บสาหัส และไม่มีรายงานผู้เสียชีวิต ผู้บาดเจ็บส่วนใหญ่ได้รับการรักษาในที่เกิดเหตุ แต่ 21 คนถูกนำตัวส่งโรงพยาบาลด้วยอาการบาดเจ็บสาหัส 

จากเหตุการณ์ครั้งนี้ ส่งผลให้ฮิวแมนไรตส์วอตช์, แอมเนสตี้ อินเตอร์เนชั่นแนล และกองทุนเพื่อเด็กแห่งสหประชาชาติ หรือยูนิเซฟ ได้ร่วมประณามผู้ก่อเหตุ ที่จงใจสร้างความสะเทือนขวัญต่อพลเรือน และไม่คำนึงถึงชีวิตของผู้คน อีกทั้งมีผู้ประสบเหตุเป็นเด็กรวมอยู่ด้วยระเบิดบิ๊กซีปัตตานี: ขอความร่วมมือบิ๊กซีหยุดบริการถึง 1 มิ.ย. - BBC

 การโจมตี 
การโจมตีเกิดขึ้นประมาณ 14.50 น. ตามเวลาในประเทศไทย (เวลาสากลเชิงพิกัด 07:50) เมื่อเกิดการระเบิดครั้งแรกบนรถจักรยานยนต์ใกล้กับทางเข้าที่บิ๊กซีซูเปอร์มาร์เก็ต ครั้น 10 นาทีต่อมา ได้เกิดการระเบิดครั้งที่สองขึ้น ซึ่งเป็นการระเบิดที่มีขนาดใหญ่และรุนแรงกว่า โดยมีการวางไว้ในกระเป๋าบนรถกระบะ ที่ด้านนอกทางเข้าอาคาร

ก่อนหน้านั้น บิ๊กซีซูเปอร์มาร์เก็ตสาขาดังกล่าวเคยถูกวางระเบิดสองครั้งในช่วงก่อนหน้า โดยครั้งแรกเกิดขึ้นในวันที่ 1 สิงหาคม พ.ศ. 2548 และครั้งที่สองเกิดขึ้นในวันที่ 11 มีนาคม พ.ศ. 2555บิ๊กซี ปัตตานี - สำนักข่าวอิศรา

 ผู้ต้องสงสัย 
ตำรวจไทยสงสัยว่าผู้กระทำความผิดน่าจะเป็นพวกแบ่งแยกดินแดนมุสลิมปัตตานี ในวันที่ 10 พฤษภาคม ตำรวจปัตตานีเชื่อในเบื้องต้นว่าสามกลุ่มของคนหกคนมีส่วนเกี่ยวข้องกับเหตุระเบิด การตามล่าอาชญากรครั้งใหญ่โดยเจ้าหน้าที่ของรัฐได้เริ่มดำเนินการสำหรับชายสี่คนที่ถูกกล่าวหาว่าเกี่ยวข้องกับการระเบิดคู่ ซึ่งต้องสงสัยว่ามีการเชื่อมโยงไปยังขบวนการแนวร่วมปฏิวัติแห่งชาติมลายูปัตตานี
# ไอจิ ดี3เอ
ไอจิ ดี3เอ  ชื่อเล่น วาลNote: This code name was applied mid-to-late 1943; more often the D3A was referred to as the "Type 99 navy dive bomber" by Allied forces. เป็นเครื่องบินดำดิ่งทิ้งระเบิดบนเรือบรรทุกเครื่องบินในสงครามโลกครั้งที่สอง และเป็นเครื่องบินดำดิ่งทิ้งระเบิดหลักของกองทัพเรือจักรวรรดิญี่ปุ่น โดยมีส่วนในการโจมตีเพิร์ลฮาร์เบอร์

 ประจำการ 

กองการบินทหารเรือมหาจักรวรรดิญี่ปุ่น

 คุณลักษณะ (ดี3เอ2 แบบ 22) 
thumb|ดี3เอ แบบ 99
thumb|ดี3เอ บนเรือบรรทุกเครื่องบิน
 ผู้สร้าง: ไอจิโคคุคิ (ประเทศญี่ปุ่น)
 ประเภท: เครื่องบินดำทิ้งระเบิด
 เครื่องยนต์: 1 × Mitsubishi Kinsei 54
 กางปีก: 14.365 เมตร
 ยาว: 10.195 เมตร
 สูง: 3.847 เมตร
 พื้นที่ปีก: 34.9 ตารางเมตร
 น้ำหนักเปล่า: 2,570 กิโลกรัม
 อัตราเร็วสูงสุด: 430 กิโลเมตร/ชั่วโมง ที่ระดับความสูง 6,200 เมตร
 รัศมีทำการรบ: 1,352 กิโลเมตร
 อาวุธ: ปืนกลหน้า Type 97 ขนาด 7.7 มม. 2 กระบอก / ปืนกลหลัง Type 92 ขนาด 7.7 มม. 1 กระบอก
 ลูกระเบิดขนาด 250 กก. 1 ลูก
# ศาสนาในประเทศอิหร่าน
thumb|ชาวมุสลิมขณะไว้อาลัยอิหม่ามฮุซัยน์ อิบน์ อะลีในวันอาชูรออ์
thumb|เหล่าผู้แสวงบุญชาวโซโรอัสเตอร์ในหมู่บ้านเช็กเช็ก จังหวัดแยซด์
ศาสนาในประเทศอิหร่าน อ้างอิงตามข้อมูลจากซีไอเอเวิลด์แฟกต์บุ๊ก ระบุว่าประชากรส่วนใหญ่ของประเทศอิหร่านนับถือศาสนาอิสลามนิกายชีอะฮ์ร้อยละ 90-95Iran, CIA – World Factbook .  ถือเป็นศาสนาประจำชาติ ที่เหลือนับถือศาสนาอิสลามนิกายซุนนีและลัทธิศูฟีอีกร้อยละ 5-10 และศาสนาที่ไม่ใช่อิสลาม ได้แก่ ศาสนาบาไฮ ศาสนามันดา ศาสนายาร์ซาน ศาสนาโซโรอัสเตอร์ ศาสนายูดาห์ และศาสนาคริสต์ รวมกันมีร้อยละ 0.6 ส่วนการสำรวจสำมะโนครัวประชากรอิหร่านเมื่อ พ.ศ. 2554 พบว่าประชากรส่วนใหญ่นับถือศาสนาอิสลาม 74,682,938 คน คิดเป็นร้อยละ 99.4 ศาสนาอื่น ๆ ได้แก่ ศาสนาคริสต์ 117,704 คน ศาสนาโซโรอัสเตอร์ 25,271 คน ศาสนายูดาห์ 8,756 คน และศาสนาอื่น ๆ 49,101 คน รวมทั้งหมดร้อยละ 0.3 และไม่ระบุ 205,317 คน คิดเป็นร้อยละ 0.3Iran Census Results 2011 United Nations ทั้งนี้มีศาสนาชนกลุ่มน้อยเพียงสามศาสนาที่ได้รับการยอมรับและการคุ้มครองจากสมัชชาที่ปรึกษาอิสลาม (Islamic Consultative Assembly) ได้แก่ ศาสนาโซโรอัสเตอร์ ศาสนายูดาห์ และศาสนาคริสต์Colin Brock, Lila Zia Levers. Aspects of Education in the Middle East and Africa Symposium Books Ltd, 7 mei 2007  p 99

ศาสนาโซโรอัสเตอร์เป็นศาสนาพื้นเมืองของอิหร่านที่เคยรุ่งเรืองและแพร่หลายไปทั่ว แต่ปัจจุบันหลงเหลือศาสนิกชนเรือนหมื่นเท่านั้น นอกจากนี้อิหร่านยังเป็นชุมชนยิวที่ใหญ่เป็นอันดับสองของโลกอิสลามและตะวันออกกลางhttps://www.jewishvirtuallibrary.org/jsource/Judaism/jewpop.html (10,200 vs 17,400 in Turkey) ส่วนศาสนาที่ไม่ใช่อิสลามที่มีศาสนิกชนมากสุดคือศาสนาบาไฮและศาสนาคริสต์ ทั้งนี้ศาสนาบาไฮเป็นศาสนาชนกลุ่มน้อยที่มีศาสนิกชนมากที่สุด ทว่าทางการอิหร่านไม่ยอมรับ และกระทำการข่มเหงคะเนงร้ายต่อผู้นับถือบาไฮเรื่อยมาจนถึงปัจจุบันUnited Nations (2005-11-02) Human rights questions: human rights situations and reports of special rapporteurs and representatives  General Assembly, Sixtieth session, Third Committee. A/C.3/60/L.45

รัฐบาลอิหร่านไม่ยอมรับการดำรงอยู่ของคนไม่นับถือศาสนา ผู้บูชาภูตผี ผู้ไม่เชื่อในพระเจ้า ผู้มีแนวคิดอไญยนิยม และผู้ออกจากศาสนาอิสลาม ในการสำรวจสำมะโนครัวประชากร ชนเหล่านี้คนเหล่านี้จะถูกรวมในกลุ่มมุสลิมซึ่งเป็นประชากรส่วนใหญ่ในประเทศ จำเดิมอิหร่านนับถือศาสนาอิสลามนิกายซุนนีอย่างแพร่หลาย แต่หลังการพิชิตดินแดนโดยชาวมองโกล นิกายชีอะฮ์กลับกลายเป็นนิกายที่ชนส่วนใหญ่นับถือ แพร่หลายทั่วไปในดินแดนอิหร่าน (รวมไปถึงประเทศอาเซอร์ไบจานในปัจจุบัน ซึ่งเป็นรัฐโลกวิสัยเต็มที่) พร้อมกับการถือกำเนิดของราชวงศ์ซาฟาวิดFensham, F. Charles, "The books of Ezra and Nehemiah" (Eerdmans, 1982) p.1

จากการสำรวจของสำนักวิจัยพิวเมื่อเดือนพฤษภาคม พ.ศ. 2562 พบว่าชาวอิหร่านร้อยละ 87 สวดภาวนาทุกวัน ถือเป็นอัตราที่สูงสุดเป็นอันดับสองของทวีปเอเชียรองจากประเทศอัฟกานิสถาน (ร้อยละ 96) และนำหน้าประเทศอินโดนีเซีย (ร้อยละ 84)Jeff Diamant (1 May 2019), "With high levels of prayer, U.S. is an outlier among wealthy nations", Pew Research Center. Retrieved 9 May 2019.
# ดักลาส เอสบีดี ดอนท์เลสส์
ดักลาส เอสบีดี ดอนท์เลสส์  เป็นเครื่องบินดำดิ่งทิ้งระเบิดของสหรัฐในสงครามโลกครั้งที่สอง พัฒนาโดยดักลาสแอร์คราฟท์คอมปะนี ใช้โดยกองทัพเรือสหรัฐ บนเรือบรรทุกเครื่องบิน ซึ่งถูกนำมาใช้ในยุทธนาวีที่มิดเวย์ และใช้ในชื่อ เอ-24 แบนชี โดยกองทัพอากาศทหารบกสหรัฐ 

 ประจำการ 

กองทัพอากาศชิลี

กองทัพอากาศฝรั่งเศส
กองทัพเรือฝรั่งเศส

กองทัพอากาศเม็กซิโก

Moroccan Desert Police

กองทัพอากาศนิวซีแลนด์

กองทัพอากาศสหราชอาณาจักร
ราชนาวี

กองทัพอากาศทหารบกสหรัฐ
เหล่านาวิกโยธินสหรัฐ
กองทัพเรือสหรัฐ

 คุณลักษณะ (เอสบีดี-5) 
right|200px|3-side view of a SBD-5
right|thumb|เครื่องบินทิ้งระเบิดดักลาส เอสบีดี - 3 จากเรือยูเอสเอสฮอร์เน็ต ขณะดำดิ่งทิ้งระเบิดเรือลาดตระเวนญี่ปุ่น
 ผู้สร้าง: ดักลาสแอร์คราฟท์คอมปะนี (สหรัฐ)
 ประเภท: เครื่องบินดำทิ้งระเบิด
 เครื่องยนต์: 1 × Wright R-1820-60 Cyclone
 กางปีก: 12.65873 เมตร
 ยาว: 10.0902 เมตร
 สูง: 4.14 เมตร
 พื้นที่ปีก: 30.2 ตารางเมตร
 น้ำหนักเปล่า: 2,905 กิโลกรัม
 น้ำหนักวิ่งขึ้นสูงสุด: 4,853 กิโลกรัม
 อัตราเร็วสูงสุด: 410 กิโลเมตร/ชั่วโมง ที่ระดับความสูง 4,300 เมตร
 อัตราไต่: 8.6 เมตร/ วินาที
 รัศมีทำการรบ: 1,794 กิโลเมตร
 พิสัยบินไกลสุด: 2,519 กิโลเมตร
 อาวุธ: ปืนกลหน้า Browning M2 ขนาด 12.7 มม. 2 กระบอก / ปืนกลหลัง Browning M1919 ขนาด 7.62 มม. 2 กระบอก
 ลูกระเบิดขนาด 1,020 กก. 1 ลูก

 แหล่งข้อมูลอื่น 
Warbird Alley: SBD
# เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน
เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน  เสด็จพระราชสมภพเมื่อวันที่ 4 สิงหาคม 2476 เป็นพระราชโอรสพระองค์รองและพระองค์แรกใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน กับ สมเด็จพระราชินีฮุไมรา เบกุมแห่งอัฟกานิสถาน ทรงดำรงพระราชอิสริยยศ มกุฎราชกุมารแห่งอัฟกานิสถาน พระองค์ทรงศึกษาที่โรงเรียนประถมใน กรุงคาบูลRoyal Ark พร้อมด้วยพระอนุชา เจ้าชายอาหมัด ชาห์ ข่าน

เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน เสด็จทิวงคตลงเมื่อวันที่ 26 พฤศจิกายน 2485 สิริพระชนมายุ 9 พรรษา พระอนุชาสืบพระราชอิสริยยศต่อ
 อ้างอิง
# นากาจิมะ บี5เอ็น
นากาจิมะ บี5เอ็น  เป็นเครื่องบินทิ้งระเบิดตอร์ปิโดบนเรือบรรทุกเครื่องบินของกองทัพเรือจักรวรรดิญี่ปุ่นในสงครามโลกครั้งที่สอง โดยมีส่วนในการโจมตีเพิร์ลฮาร์เบอร์

 ประจำการ 

 กองทัพเรือจักรวรรดิญี่ปุ่น

 คุณลักษณะ (นากาจิมะ บี5เอ็น2) 
thumb|บี5เอ็น แบบ 97
thumb|บี5เอ็น บนเรือบรรทุกเครื่องบินซุยกากุ
 ผู้สร้าง: นากาจิมะแอร์คราฟท์คอมปะนี (ประเทศญี่ปุ่น)
 ประเภท: เครื่องบินทิ้งระเบิดตอร์ปิโด
 เครื่องยนต์: 1 × Nakajima Sakae 11
 กางปีก: 15.518 เมตร
 ยาว: 10.3 เมตร
 พื้นที่ปีก: 37.7 ตารางเมตร
 น้ำหนักเปล่า: 2,279 กิโลกรัม
 น้ำหนักวิ่งขึ้นสูงสุด: 4,100 กิโลกรัม
 อัตราเร็วสูงสุด: 378 กิโลเมตร/ชั่วโมง ที่ระดับความสูง 3,600 เมตร
 อัตราไต่: 6.5 เมตร/ วินาที
 รัศมีทำการรบ: 978 กิโลเมตร
 พิสัยบินไกลสุด: 1,991 กิโลเมตร
 อาวุธ: ปืนกลหน้า Type 97 ขนาด 7.7 มม. 2 กระบอก / ปืนกลหลัง Type 92 ขนาด 7.7 มม. 1 กระบอก
 ตอร์ปิโด type 91 ขนาด 800 กก. 1 ลูก
# สงครามสหสัมพันธมิตรครั้งที่สอง
สงครามสหสัมพันธมิตรครั้งที่ 2 (ค.ศ. 1798-1802) เป็นสงครามครั้งที่สองต่อการปฏิวัติฝรั่งเศสโดยประเทศระบอบกษัตริย์ในทวีปยุโรป นำโดยบริเตน ออสเตรีย และรัสเซีย และรวมทั้งจักรวรรดิออตโตมัน โปรตุเกส เนเปิลส์ ราชวงศ์ต่างๆของเยอรมัน และสวีเดน เป้าหมายของพวกเขาคือทำการจำกัดวงขยายตัวของสาธารณรัฐฝรั่งเศสและเพื่อฟื้นฟูระบอบกษัตริย์ในฝรั่งเศส พวกเขาได้ล้มเหลวในการโค่นล้มระบอบการปกครองของฝ่ายปฏิวัติและฝรั่งเศสได้รับดินแดน ตั้งแต่ปี ค.ศ. 1793 ซึ่งได้รับการยืนยัน ในสนธิสัญญาลูว์เนวีลในปี ค.ศ. 1801 ฝรั่งเศสได้รับดินแดนทั้งหมดก่อนหน้านี้และได้รับดินแดนใหม่ในตอสคานา, อิตาลี ในขณะที่ออสเตรียได้ยินยอมยกให้ดินแดนเวเนเซียและชายฝั่งดัมเมเชียน บริเตนและฝรั่งเศสได้ลงนามสนธิสัญญาอาเมียงในเดือนมีนาคม ค.ศ. 1802 นำไปสู่ยุคสันติในยุโรปเป็นเวลานาน 14 เดือน ในปี ค.ศ. 1803 บริเตนและฝรั่งเศสได้ทำสงครามกันอีกครั้งและในปี ค.ศ. 1805 บริเตนได้เข้าร่วมฝ่ายสหสัมพันธมิตรครั้งที่สามเพื่อเริ่มทำสงครามกับฝรั่งเศส

 หมายเหตุ
# ดักลาส ทีบีดี ดิวาสเตเตอร์
ดักลาส ทีบีดี ดิวาสเตเตอร์  เป็นเครื่องบินทิ้งระเบิดตอร์ปิโดของสหรัฐ ใช้โดยกองทัพเรือสหรัฐในสงครามโลกครั้งที่สอง ถูกนำมาใช้ในยุทธนาวีที่มิดเวย์

 ประจำการ 

กองทัพเรือสหรัฐ

 คุณลักษณะ (ทีบีดี-1) 
right|thumb|ทีบีดี ดิวาสเตเตอร์
right|thumb|ดิวาสเตเตอร์ บนเรือบรรทุกเครื่องบินเอนเทอร์ไพรซ์
 ผู้สร้าง: ดักลาสแอร์คราฟท์คอมปะนี (สหรัฐ)
 ประเภท: เครื่องบินทิ้งระเบิดตอร์ปิโด
 เครื่องยนต์: 1 × Pratt & Whitney R-1830-64 Twin Wasp
 กางปีก: 15.24 เมตร
 ยาว: 10.67 เมตร
 สูง: 4.60 เมตร
 พื้นที่ปีก: 39.2 ตารางเมตร
 น้ำหนักเปล่า: 2,540 กิโลกรัม
 น้ำหนักวิ่งขึ้นสูงสุด: 4,624 กิโลกรัม
 อัตราเร็วสูงสุด: 332 กิโลเมตร/ชั่วโมง ที่ระดับความสูง 2,400 เมตร
 อัตราไต่: 3.7 เมตร/ วินาที
 รัศมีทำการรบ: 700 กิโลเมตร
 อาวุธ: ปืนกลหน้า Browning M2 ขนาด 12.7 มม. 1 กระบอก / ปืนกลหลัง ขนาด 7.62 มม. 1 กระบอก
 ตอร์ปิโด Mark 13 ขนาด 907 กก. 1 ลูก

 แหล่งข้อมูลอื่น 
www.history.navy.mil
# เอ็กซ์ไนน์
เอ็กซ์ไนน์  หรือ X NINE หรือ เอ็กซ์จิ่วเช่าเหนียนถวาน เป็นวงบอยด์แบนด์จีนที่มีสมาชิก 9 คน ได้แก่ เซียวจ้าน เฉินเจ๋อซี กู่เจียเฉิง อู่เจียเฉิง เผิงฉู่เยว่ กัวจื่อฝาน จ้าวเหล่ย เซี่ยจือกวง และ เยียนสวี่เจีย    วงได้เดบิวเมื่อ 28 กันยายน 2016 ด้วยซิงเกิ้ลแรก In Our Own Name . พวกเขาก่อตั้งวงมาจากรายการเรียลลิตี้ไอดอลจีน X-FIRE (燃烧吧少年) ซึ่งเป็นการร่วมมือของ EE Media, Tencent Video, และ SM Entertainment   X ในชื่อวงเป็นตัวแทนของ "ปริศนาและความเป็นไปได้ไม่มีที่สิ้นสุด" ในขณะที่ตัวอักษร 玖อ้างอิงจากตำนานจีน บุตรแห่งมังกร 9 คน .

สมาชิก
สมาชิกชื่อภูมิลำเนาวันเกิดตำแหน่งในวงอู่เจียเฉิง(伍嘉成)ไท่ซาน มณฑลกวางตุ้งหัวหน้าวงเผิงฉู่เยว่(彭楚粤)กวางโจว มณฑลกวางตุ้งจ้าวเหล่ย(赵磊)เซี่ยเหมิน มณฑลฝูเจี้ยนเมนโวคอลเซียวจ้าน(肖战)ฉงชิ่งกัวจื่อฝาน(郭子凡)ชิงเต่า มณฑลซานตงเมนแดนเซอร์เซี่ยจือกวง(夏之光)เหอเฟย์ มณฑลอานฮุยกู่เจียเฉิง(谷嘉诚)คุนหมิง มณฑลยูนนานแรปเปอร์เหยียนสวี่เจีย(焉栩嘉)หยานไท่ มณฑลซานตงเฉินเจ๋อซี(陈泽希)ชางชา  มณฑลหูหนานแรปเปอร์ & แดนเซอร์

รายการวาไรตี้
 ปี  ชื่อรายการ  ชื่อจีน  หน้าที่ ช่องทางการรับชมในจีน/ไทย 2015–2016  X-FIRE  ผู้เข้าแข่งขัน  ZhejiangTV 2016-2017 X NINE Channel พิธีกร Tencent Video WeTV บรรยายไทย เริ่ม 10 พ.ย.62
# สมัชชาแห่งชาติ (การปฏิวัติฝรั่งเศส)
ในช่วงการปฏิวัติฝรั่งเศส สมัชชาแห่งชาติ  เป็นสภาที่จัดตั้งขึ้นโดยฐานันดรที่สาม(ชนชั้นไพร่)แห่งสภาฐานันดร ดำรงอยู่ระหว่างวันที่ 13 มิถุนายน ถึง 9 กรกฎาคม ค.ศ. 1789

 เหตุการณ์ 
สภาฐานันดรถูกเรียกประชุมเมื่อวันที่ 10 พฤษภาคม ค.ศ. 1789 เพื่อรับมือวิกฤตการคลังของฝรั่งเศส อย่างไรก็ตาม การแบ่งโครงสร้างทางการเมืองของสภาทำให้การประชุมไม่สามารถดำเนินได้ เนื่องจากก่อนหน้านั้น มีการกำหนดให้ฐานันดรที่หนึ่ง(พระสงฆ์) ฐานันดรที่สอง(ขุนนาง) และฐานันดรที่สาม(ไพร่) มีสิทธิออกเสียงฝ่ายละหนึ่งเสียงเท่ากัน การกำหนดวิธีลงมติแบบนี้จะทำให้ฝ่ายกษัตริย์ซึ่งมีพระสงฆ์และขุนนางหนุนหลังชนะการลงมติเสมอ ทั้งที่ฐานันดรที่สามมีจำนวนสมาชิกมากที่สุดในสภา ฐานันดรที่สามจึงมิอาจยอมรับกฎนี้และขอแยกไปจัดประชุมเอง

การประนีประนอมระหว่างฐานันดรต่างๆไม่เป็นผลสำเร็จ ฐานันดรที่สามจึงเริ่มจัดการประชุมของตนเองขึ้นในวันที่ 28 พฤษภาคมThe First Revolution , Revolution and After: Tragedies and Forces, World Civilizations: An Internet Classroom and Anthology, Washington State University. Accessed online 14 March 2007.Mignet, Chapter 1Mignet, Chapter 1 พวกซึ่งเรียกตัวเองว่า "ไพร่" (Communes) ได้ร่วมกันประกาศคำยืนยันอำนาจที่เป็นอิสระจากองค์กรอื่นๆ ในวันที่ 13 มิถนุยน พวกเขาก็เริ่มเรียกที่ประชุมแห่งนี้ว่าสมัชชาแห่งชาติ สภาอิสระที่ตั้งขึ้นใหม่นี้ได้รับความสนใจจากพวกนายทุนและสามัญชนอย่างมาก สมัชชาแห่งชาติรวมหนี้สินของชาติและราชสำนักเป็นหนี้สาธารณะก้อนเดียว และประกาศยกเว้นการเก็บภาษีเป็นการชั่วคราว คำประกาศเหล่านี้ทำให้นายทุนเกิดความเชื่อมั่นและให้การสนับสนุนสมัชชาแห่งชาติในการจัดประชุมต่อไป สมัชชาแห่งชาติยังจัดตั้งคณะกรรมาธิการปัจจัยยังชีพเพื่อแก้ไขสถานการณ์ขาดแคลนอาหาร

ขุนคลังเอก ฌัก แนแกร์ พยายามเกลี้ยกล่อมพระเจ้าหลุยส์ที่ 16 ใช้อำนาจพักสมัยการประชุมเพื่อให้ฐานันดรต่างๆไปเจรจาปรองดองกัน ในตอนแรกพระเจ้าหลุยส์ทรงตกลงกับเนแกร์ สุดท้ายแล้วกลับไม่มีฐานันดรใดได้รับแจ้งเรื่องจะทรงพักสมัยการประชุมดังกล่าวเลย เมื่อเหตุการณ์กลับยิ่งสับสนเกินวิสัยแนแกร์ พระเจ้าหลุยส์ไม่สนใจคำแนะนำของเนแกร์อีกต่อไป และหันไปฟังคำพวกองคมนตรีแทน ในวันที่ 19 มิถุนายน พระองค์บัญชาให้ปิดโถงเดตาต์ (Salle des États) สถานที่ใช้ประชุมของสมัชชาแห่งชาติ ทำให้สมาชิกสมัชชาแห่งชาติประกาศคำปฏิญาณสนามเทนนิส และในวันที่ 23 มิถุนายน ทรงหารือกับองมนตรีเกี่ยวกับการใช้พระราชอำนาจยุบสมัชชาแห่งชาติ อย่างไรก็ตาม เหล่านายทุนและประชาชนต่างสนับสนุนสมัชชาแห่งชาติอย่างมาก ทำให้ในที่สุด พระเจ้าหลุยส์เริ่มยอมรับในอำนาจของสมัชชาแห่งชาติในวันที่ 27 มิถุนายน
# แลโอช ยานาแช็ก
right|250px|alt=signature written in ink in a flowing script
แลโอช ยานาแช็ก (, ; 3 กรกฎาคม พ.ศ. 2397 – 12 สิงหาคม พ.ศ. 2471) เป็นคีตกวีและครูสอนดนตรีชาวเช็ก มีผลงานเพลงมากมายซึ่งได้รับอิทธิพลมาจากเพลงพื้นบ้านของชาวมอเรเวียและชาวสลาฟSehnal and Vysloužil (2001), p. 175 

ผลงานเพลงในช่วงแรกของเขาได้รับอิทธิพลมาจากคีตกวีร่วมสมัย เช่น อันโตญีน ดโวฌาก แต่ผลงานเพลงในช่วงหลังของเขาได้นำความรู้เรื่องดนตรีพื้นบ้านประจำชาติที่เขาศึกษามาใช้ในการแต่งเพลงของเขาด้วยSehnal and Vysloužil (2001), p. 183  ซึ่งผลงานเพลงในช่วงหลังของเขาเหล่านี้เป็นที่ยอมรับมากกว่าในช่วงแรกมาก

เขาถือเป็นคีตกวีที่สำคัญที่สุดคนหนึ่งของเช็กเกีย รวมถึงอันโตญีน ดโวฌาก และแบ็ดฌิค สแมตานาČeskoslovenský hudební slovník osob a institucí I. (1963), p. 559
# แบ็ดฌิค สแมตานา
แบ็ดฌิค สแมตานา (, ; 2 มีนาคม พ.ศ. 2367 – 12 กรกฎาคม พ.ศ. 2427) เป็นคีตกวีชาวเช็ก เป็นนักแต่งเพลงชาวเช็กที่บุกเบิกการพัฒนารูปแบบดนตรีที่สื่อถึงแรงบันดาลใจของประเทศของเขาที่ต้องการจะเป็นรัฐอิสระ เขาได้รับการยกย่องในบ้านเกิดของเขาในฐานะบิดาแห่งดนตรีเช็ก

เขามีผลงานที่มีชื่อเสียงโด่งดังไปทั่วโลก เช่น อุปรากรเรื่อง เจ้าสาวผู้ถูกขาย และคีตกวี บ้านเกิดของฉัน ซึ่งแสดงถึงประวัติศาสตร์ ตำนาน และภูมิทัศน์ของโบฮีเมีย ซึ่งเป็นบ้านเกิดของเขาเอง แต่ผลงานอื่น ๆ ของเขาไม่ได้มีชื่อเสียงและไม่ได้รับการยอมรับในทั่วโลกมากนัก
# โกสน
โกสน  เป็นพืชท้องถิ่นของมาเลเซีย อินโดนีเซีย ออสเตรเลีย และหมู่เกาะแปซิฟิกตะวันตกHuxley, A., ed. (1992). New RHS Dictionary of Gardening 1: 665. Macmillan. อยู่ในวงศ์ยางพารา ลักษณะเป็นไม้พุ่มไม่ผลัดใบขนาดกลาง สูงได้ถึง 2–3 เมตร ใบเป็นใบเดี่ยวออกเรียงสลับ กว้าง 0.5–8 เซนติเมตร ยาว 5–30 เซนติเมตร มีหลายรูปแบบ เช่น รูปกลม แคบยาว บิดเป็นเกลียว ปลายใบแหลมหรือมน โคนใบสอบ ขอบใบเรียบหรือหยัก แผ่นใบมีสีต่าง ๆ เช่น เหลือง ส้ม ชมพู ดอกสีขาวออกเป็นช่อแบบกระจะตามซอกใบและปลายกิ่ง ยาว 8–30 เซนติเมตร ช่อดอกมีดอกประมาณ 30–60 ดอก กลีบเลี้ยงขนาดเล็กมี 3–6 กลีบ กลีบดอก 5–6 กลีบ ดอกมีขนาดประมาณ 3 มิลลิเมตร ดอกแยกเพศอยู่ร่วมต้น ช่อดอกเพศผู้โค้งลง ช่อดอกเพศเมียตั้งตรง ดอกออกตลอดปี ผลเป็นผลแบบแห้งแตกทรงกลม เส้นผ่านศูนย์กลาง 9 มิลลิเมตร ภายในมีเมล็ดสีน้ำตาล 2–3 เมล็ด เส้นผ่านศูนย์กลาง 6 มิลลิเมตรไม้พุ่ม, อิศรา แพงสี, หน้า 23, พ.ศ. 2551, สำนักพิมพ์บ้านและสวน กรุงเทพฯ

โกสนเป็นไม้มงคลเนื่องจากชื่อพ้องกับคำว่า กุศล จึงนิยมปลูกเป็นไม้ประดับเพื่อความเป็นสิริมงคล โดยปลูกในดินร่วน ได้รับแสงแดดครึ่งวันถึงเต็มวัน โกสนเป็นพืชต้องการน้ำปานกลาง ขยายพันธุ์ด้วยการเพาะเมล็ด ปักชำหรือตอนกิ่ง ทั้งต้นมียางสีขาวที่อาจก่อให้เกิดผิวหนังอักเสบOccupational contact dermatitis due to croton (Codiaeum variegatum (L.) A. Juss var. pictum (Lodd.) Muell. Arg.). Sensitization by plants of the Euphorbiaceae. Contact Dermatitis 1977 Dec. 3(6): 289-92. abstract. ใบอ่อนโกสนบางพันธุ์สามารถนำมารับประทานได้ ใบแก่มีรสเฝื่อน โขลกพอกท้องเด็กแก้โรคทางระบบทางเดินปัสสาวะ
# กาลิชิตซา
กาลิชิตซา  เป็นภูเขาที่ตั้งอยู่ตรงพรมแดนระหว่างมาซิโดเนียเหนือและแอลเบเนีย มีอุทยานแห่งชาติอยู่ที่ภูเขาทางด้านของมาซิโดเนียเหนือซึ่งตั้งอยู่ระหว่างทะเลสาบที่ใหญ่ที่สุดสองแห่งในประเทศคือทะเลสาบออคริตและทะเลสาบเปรสปาครอบคลุมพื้นที่ 227 ตารางกิโลเมตร (88 ตารางไมล์)

พรรณพืชอุทยานแห่งชาติกาลิชิตซามีมากกว่า 1600 สายพันธุ์ ในปัจจุบันมีการค้นพบพืชเฉพาะถิ่นลักษณะนี้ประมาณ 13 ชนิดในด้านมาซิโดเนียที่จะพบได้เฉพาะบนลาดของกาลิชิตซาและไม่พบในที่อื่นอีก

สามารถมองเห็นทิวทัศน์ที่สวยงามของทะเลสาบและภูเขาใกล้เคียงจากยอดเขากาลิชิตซา และยอดเขาที่สูงที่สุดอันดับสองคือมาการอ

 แหล่งข้อมูลอื่น 

 National Park of Galicica
# เรือลำเลียงพล
thumb|300px|เรือรบสหรัฐแฮมเบลน (เอพีเอ-114) ซึ่งเป็นเรือขนส่งโจมตีชั้นเบย์ฟิลด์ กำลังเตรียมการร่วมกับเรือระบายพล

เรือลำเลียงพล หรือ เรือลำเลียงทหาร (หรือ troop ship หรือ troop transport หรือ trooper) เป็นเรือที่ใช้บรรทุกทหารไม่ว่าในยามสงบหรือในยามสงคราม ในทางปฏิบัติแล้ว เรือลำเลียงพลมาตรฐานมักจะเกณฑ์จากกองเรือขนส่งเพื่อการพาณิชย์ ไม่สามารถลงจอดบนฝั่งได้โดยตรง ซึ่งโดยทั่วไปแล้วทำการโหลด และการขนถ่ายที่ท่าเรือเดินทะเล หรือบนเรือขนาดเล็กทั้งเรือพี่เลี้ยงหรือเรือบาร์จ

เรือขนส่งโจมตี ซึ่งเป็นเรือแบบหนึ่งของเรือลำเลียงพลทางทะเลที่ปรับให้เข้ากับการขนส่งกองกำลังบุกเข้าฝั่ง ได้บรรทุกกองเรือระบายพลของตัวเอง เช่นเดียวกับเรือยกพลขึ้นบกริมทะเลด้วยตนเองและนำกองกำลังของพวกเขาขึ้นฝั่งโดยตรง

 ประวัติ 
เรือลำเลียงพลหรือเรือขนส่งโจมตีได้รับการนำมาใช้ในสมัยโบราณ โรมโบราณได้ใช้นาวิสลูโซเรีย ซึ่งเรือลำเล็กที่ขับเคลื่อนโดยฝีพายและใบเรือ เพื่อขนย้ายทหารในแม่น้ำไรน์และแม่น้ำดานูบ

thumb|300px|อาร์เอ็มเอส ควีนแมรี ซึ่งมีชื่อเล่นว่า"ปีศาจสีเทา" ยังคงครองสถิติตลอดกาลสำหรับการขนส่งกองกำลังมากที่สุด ในการโดยสารเที่ยวเดียวด้วยจำนวน 15,740 นาย เมื่อปลายเดือนกรกฎาคม ค.ศ. 1943 โดยแล่นจากสหรัฐไปยังยุโรปQueen Mary - Ship History and Specifications
# ศาลปฏิวัติ
ศาลปฏิวัติ  เป็นศาลที่จัดตั้งขึ้นโดยสภาแห่งชาติในช่วงการปฏิวัติฝรั่งเศส เพื่อใช้ไต่สวนนักโทษการเมือง และกลายเป็นหนึ่งในองค์กรทรงอำนาจที่สุดในสมัยแห่งความน่าสะพรึงกลัว คดีที่ผ่านศาลนี้จะไม่มีการอุทธรณ์ฎีกา

ศาลปฏิวัติเฉพาะกาลได้รับการจัดตั้งขึ้นในวันที่ 17 สิงหาคม ค.ศ. 1792 หลังเกิดเหตุการณ์บุกพระราชวังตุยเลอรี เพื่อเป็นหลักประกันให้แก่ประเทศว่าบ้านเมืองยังมีกระบวนการทางกฎหมายเพื่อรับมือกับอาชญากรรมทางการเมืองและกบฎอยู่ และยังเป็นการหลีกเลี่ยงไม่ให้เจ้าหน้าที่ท้องถิ่นใช้ระบบศาลเตี้ยตามอำเภอใจ ศาลปฏิวัติมีตุลาการห้าคน อัยการหนึ่งคน และรองอัยการสองคน ทั้งหมดได้รับการเสนอชื่อและแต่งตั้งจากสภา นอกจากนี้ ศาลยังมีคณะลูกขุนจำนวนสิบสองคน ถือเป็นพัฒนาการในระบบยุติธรรมของฝรั่งเศสซึ่งมีแบบอย่างมาจากกฎหมายอังกฤษ

ในวันที่ 5 กันยายน ค.ศ. 1793 สภาแห่งชาติได้แบ่งสำนักงานศาลออกเป็นสี่แห่งเพื่อรับมือกับการพิจารณาคดีที่เพิ่มมากขึ้นอย่างมโหฬาร นอกจากนี้ สภายังกำหนดให้ลูกขุนทั้งหมดมาจากการแต่งตั้งทางตรงโดยคณะกรรมาธิการความปลอดภัยสาธารณะ หรือคณะกรรมาธิการความมั่นคงทั่วไป
# ศาสนาในประเทศมองโกเลีย
thumb|พระสงฆ์แสดงการร่ายรำในเทศกาลสำคัญ
ศาสนาในประเทศมองโกเลีย มีศาสนาสำคัญคือศาสนาพุทธนิกายวัชรยานและลัทธิเชมันแบบมองโกเลียเพราะเป็นศาสนาหลักที่ชาวมองโกลนับถือ ในอดีตจักรวรรดิมองโกลเคยได้รับอิทธิพลจากศาสนาคริสต์ (นิกายเนสโตเรียนและโรมันคาทอลิก) และศาสนาอิสลาม กระนั้นศาสนาเหล่านี้กลับไม่มีอำนาจครอบงำรัฐได้เลย ในยุคสาธารณรัฐประชาชนมองโกเลีย (พ.ศ. 2467-2535) ซึ่งเป็นยุคสังคมนิยม ศาสนาทุกศาสนาถูกระงับมิให้คนนับถือ แต่เมื่อมีการเปลี่ยนแปลงระบอบการปกครองเป็นแบบรัฐสภา สถาบันศาสนาจึงได้รับการฟื้นฟูกลับคืนมาอีกครั้งหนึ่ง

จากการสำรวจสำมะโนครัวประชากรเมื่อ พ.ศ. 2563 พบว่าประชากรส่วนใหญ่นับถือศาสนาพุทธร้อยละ 51.7 ไม่นับถือศาสนาร้อยละ 40.6 ศาสนาอิสลามร้อยละ 3.2 ลัทธิเชมันแบบมองโกเลียร้อยละ 2.5 ศาสนาคริสต์ร้อยละ 1.3 และศาสนาอื่น ๆ ร้อยละ 0.7

ประชากร
ศาสนา25532563จำนวน%จำนวน%พุทธ1,459,98353.01,704,48051.7อิสลาม82,6413.0105,5003.2ลัทธิเชมันแบบมองโกเลีย79,8862.982,4222.5คริสต์60,6032.242,8591.3ศาสนาอื่น ๆ11,0190.423,0780.7ไม่นับถือศาสนา1,063,30838.61,338,52840.6ประชากรทั้งหมด2,754,6851003,296,866100
# ฟุตบอลทีมชาติคองโก
ฟุตบอลทีมชาติคองโก  เป็นทีมฟุตบอลตัวแทนของสาธารณรัฐคองโก อยู่ภายใต้การดูแลของสหพันธ์ฟุตบอลคองโก พวกเขาไม่เคยผ่านการคัดเลือกไปเล่นในฟุตบอลโลกรอบสุดท้าย แต่เคยชนะเลิศแอฟริกาคัพออฟเนชันส์ในปี 1972 นอกจากนี้ พวกเขายังเคยชนะเลิศ ออลแอฟริกาเกมส์ ในปี 1965 ปัจจุบัน ทีมชาติคองโกใช้สนามกีฬากีนเตเลเป็นสนามเหย้า

ผู้เล่นที่ลงเล่นทีมชาติมากที่สุดคือ โยนัส บาฮัมบูลา ลงเล่น 56 นัดในช่วงปี 1969–1982 ส่วนผู้เล่นที่ทำประตูให้กับทีมชาติมากที่สุดคือ เทียฟวี บีฟูมา ซึ่งยิง 15 ประตู จากการลงเล่น 31 นัดนับตั้งแต่ปี 2014 เป็นต้นมา

 เกียรติประวัติ 
 ซีแม็กคัพ: ชนะเลิศ 1 สมัย (2007)
 ยูดีแอก แชมเปียนชิป: ชนะเลิศ 1 สมัย (1990), รองชนะเลิศ 2 สมัย
 เซ็นทรัลแอฟริกันเกมส์: รองชนะเลิศ 2 สมัย